Gare Mäerkels

D'Gare vu Mäerkels ass eng Gare vun der Lëtzebuerger Eisebunn. Et ass eng “Halt op Ufro”, dat heescht, et muss een dem Chef de train Bescheed soen, fir erausklammen ze kënnen, oder um Quai wénken, fir matgeholl ze ginn. D'Mäerkelsser Gare läit op der Mäerkelsser Millen an der Gemeng Kiischpelt, eng ronn 500 Meter Loftlinn vun der Uertschaft Mäerkels ewech. Iwwer d'Strooss ass et déck annerhallwe Kilometer bis an d'Duerf. Direkt nieft der Gare a Richtung Kautebaach ass d'Barriär PN.6 iwwer deen den CR331A féiert.

D'Gare Mäerkels läit tëscht der Gare Kautebaach an der Gare Paradiso a gehéiert zur Linn Kautebaach - Wolz, enger Niewelinn vun der Linn Lëtzebuerg - Ettelbréck - Ëlwen - Gäilech (Gouvy) vum CFL-Zuchreseau.

Bei der Gare gëtt et weeder Parkplazen nach eppes fir Vëloen ënnerdaach ze stellen.

Zich déi an der Gare halen
(Stand: Februar 2025)

 Linn Kautebaach ↔ Wolz 
 Richtung Wolz 
Aus RichtungHalt virdrunZuchNächst HaltA RichtungKautebaachKautebaach  just de Weekend an op Feierdeeg  Paradisohält just op Ufro WolzKautebaachKautebaach    WolzWolz

 Richtung Kautebaach 
Aus RichtungHalt virdrunZuchNächst HaltA RichtungWolzParadiso    KautebaachKautebaachWolzWolz    KautebaachKautebaach

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Mäerkels op der CFL-Websäit 
 D'Gare Mäerkels op der Websäit "rail.lu"
 D'Gare Mäerkels op der Websäit vu Spoorgroep Luxemburg

Maerkels
Kategorie:Gemeng Kiischpelt
Kategorie:CFL-Linn 1